Държавен вестник, бр. 52, 2025 г., стр. 5

БРОЙ  52	
Д Ъ Р Ж А В Е Н  В Е С Т Н И К 	
СТР.  5  
2019 г.), наричан по-нататък „Регламент (ЕС) 
2019/1157“.
§ 16. Създава се чл. 24р:
„Чл. 24р. (1) Разрешение за продължително 
пребиваване до една година могат да получат 
чужденците, които притежават виза по чл. 15, 
ал. 1 и са приети като специализанти в Репуб­
лика България.
(2) Заявление за издаване на разрешение 
по ал. 1 се подава в дирекция „Миграция“ 
или в отдел/сектор/група „Миграция“ при 
областните дирекции на Министерството на 
вътрешните работи по образец съгласно пра­
вилника за прилагане на закона и към него 
чужденецът прилага:
1. копие на редовен паспорт или заместващ 
го документ със страниците на снимката, 
личните данни, визата по чл. 15, ал. 1, когато 
такава се изисква, и печата за последното 
влизане в страната; за сверяване на автентич­
ността на копието се представя и оригиналът 
на паспорта или заместващият го документ;
2. доказателства за осигурено жилище;
3. задължителна медицинска застраховка, 
валидна на територията на Република Бълга­
рия, когато лицето не е осигурено по Закона 
за здравното осигуряване;
4. доказателства за стабилни, редовни, пред­
видими и достатъчни средства за издръжка, 
без да се прибягва до системата за социално 
подпомагане, в размер не по-малък от мини­
малната месечна работна заплата, минималната 
стипендия или минималната пенсия за стра­
ната, за срока на пребиваване на територията 
на Република България;
5. свидетелство за съдимост, издадено от 
държавата, чийто гражданин е чужденецът, 
или от държавата на обичайното му пре­
биваване – при първоначално подаване на 
заявлението;
6. удостоверение за приемането му за спе­
циализация в Република България, издадено от 
Министерството на образованието и науката;
7. удостоверение, издадено от висшето 
училище, че чужденецът е специализант през 
съответната година;
8. доказателства за платена такса за записва­
не във висшето училище, които се представят 
след влизане на лицето на територията на 
Република България.
(3) Заявлението по ал. 2 се подава в срок до 
14 дни след влизането на чужденеца на терито­
рията на Република България и се разглежда 
в срок от 30 дни след неговото подаване. При 
правна и фактическа сложност и необходимост 
от представяне на допълнителни документи 
този срок може да бъде удължен с един месец, 
за което чужденецът се уведомява писмено, 
като му се указва, че необходимите документи 
и информация следва да бъдат представени в 
14-дневен срок. Когато допълнителните доку­
менти и информация не бъдат представени в 
указания срок, производството се прекратява 
и заявлението не подлежи на повторно пре­
разглеждане.
(4) Дирекция „Миграция“ или отдел/сектор/
група „Миграция“ при областните дирекции 
на Министерството на вътрешните работи 
съгласува всяко заявление с Държавна аген­
ция „Национална сигурност“, която в срок до 
14 дни от постъпването му изпраща писмено 
становище по чл. 41, ал. 1, т. 2 от Закона за 
Държавна агенция „Национална сигурност“.
(5) След издаване на разрешение за про­
дължително пребиваване по ал. 1 се издава 
документ съгласно изискванията на Регламент 
(ЕО) № 1030/2002.
(6) За решенията, взети въз основа на за­
явленията по ал. 2, чужденците се уведомяват 
писмено по реда на Административнопроце­
суалния кодекс.“
§ 17. Създава се чл. 24с:
„Чл. 24с. (1) В случаите по чл. 24, ал. 1, т. 23 
разрешението за продължително пребиваване 
се издава, освен при наличие на условията, 
предвидени в чл. 24, ал. 2 и правилника за 
прилагане на закона, и ако чужденецът докаже 
наличие на средногодишен доход в размер не 
по-малък от 50 (петдесет) минимални месечни 
работни заплати съгласно законодателството на 
Република България за предходната календарна 
година. За целите на определяне на размера 
на дохода се взема предвид брутната сума на 
придобитите доходи.
(2) Срокът на валидност на разрешението 
по ал. 1 е една година. Разрешението може да 
бъде удължено еднократно за още една година. 
Когато разрешението по ал. 1 изтича, докато е 
в ход процедура за продължаване, чужденецът 
има право да пребивава на територията на 
Република България, докато бъде взето реше­
ние по заявлението, при условие че то е било 
подадено в рамките на срока на валидност на 
разрешението по ал. 1.“
§ 18. В чл. 25 се правят следните изменения 
и допълнения:
1. В ал. 1:
а) в т. 9 думите „по собствено желание“ 
се заменят със „са освободени от българско 
гражданство“;
б) в т. 11 след думите „ако са пребивавали“ 
се добавя „законно и“.
2. В ал. 2 се създават изречения пето и 
шесто: „За предоставяне на постоянно пребива­
ване се представя и свидетелство за съдимост, 
издадено от държавата, чийто гражданин е 
чужденецът, или от държавата на обичайното 
му пребиваване – при първоначално подаване 
на заявление за издаване на разрешение по 
ал. 1. Когато чужденецът е с предоставено 
продължително пребиваване на територията 
на страната, свидетелството за съдимост в 
Република България се прилага служебно от 
дирекция „Миграция“ или отдел/сектори/
групи „Миграция“ при областните дирекции 
на Министерството на вътрешните работи.“
3. В ал. 7, т. 2 накрая се поставя запетая и 
се добавя „внесени по негова платежна сметка“.
4. В ал. 11 се създава изречение трето: „След 
изтичане на срока от 5 години чужденците с